**Møteinnkalling**

|  |  |  |  |  |  |
| --- | --- | --- | --- | --- | --- |
| Til: | | Øyvind W. Gregersen (dekan), Marit Martinsen (HR/HMS sjef), Lisbeth Aune (Forskerforbundet), Britt Iren Tiseth (Parat), Henriette Vågland (Tekna), Anita Storsve (NTL) | | | |
| Forfall: | | Veerle Jaspers (Forskerforbundet), Pei Na Kui (NITO), Ronny Kjeldsberg (NTL), Sigrid Lindmo (hovedverneombud), Gerd Inger Sætrom Vara LHVO | | | |
| Om: | | Losam-møte 05-20 | | | |
| Møtetid: | | 15.05.20 kl 12.30-14.00 | Møtested: | Skype | |
| Signatur: | | ØWG/MFM | | | |

Referat forrige møte godkjent

Status korona

* Utenlandske ansatte

EU-borgere med kontrakt kan komme til Norge, men ikke med familie

Det har også vært noen utfordringer med de som avslutter arbeidsforholdet sitt i denne perioden, og som ikke kommer seg hjem, her har vi sagt at vi kan dekke boutgifter for en periode.

* Delvis gjenåpning

Medarbeidere med behov for arbeid på campus kan gjøre det innenfor de smittevernregler som gjelder. Her presiseres 1- metersregelen, unngå bruk av offentlig transport, og viktigheten av håndvask.

Det er opp til oss som arbeidsgiver å åpne opp så mye som greit for å ivareta smittevernregler. Rektor har laget en veiledning som skal brukes for instituttledere, den skal komme innen kort tid.

En god del vil måtte jobbe hjemmefra noen dager i uka for å redusere alt for høyt trykk på campus.

Risikogruppen skal beskyttes, men venter på avklaringer fra ffi.

**Sak 20/23 Midlertidighet**

Hensikt: Informasjon om styresak 18.juni  
Midlertidighet skal opp som sak i NTNUs styre og forslag til styresak er på høringsrunde til fakultetene (frist 25.mai).

Hovedtrekk:

NTNU jobbe for å redusere midlertidig ansatte, tallene har gått noe ned, men ligger høyere enn regjeringens mål (9%). Styresaken setter mål for neste år for hver enhet. NV ligger på ca 17%, målet er at vi skal ned til 15% basert på innspill vi har gitt tidligere. Hver enhet skal ha en handlingsplan på hvordan vi skal få ned midlertidigheten, denne er vedtatt i styret.

LOSAM skal følge opp midlertidighet ved enhet to ganger i året, og LOSAM skal rapportere til FA på vår oppfølging og resultat ved vår enhet.

Dere kan komme med skriftlige innspill om dette til oss innen fristen.

Ingen kommentarer i møtet, men vi har mottatt innspill på e-post i ettertid.

**Sak 20/24 Fakultetsstyresak**

Hensikt: Orientering om prosess instituttleder IMA:

Stillingen har vært lyst ut, det har vært gode kandidater, tre er innstilt, fakultetsstyret har sluttet seg til innstillingen, og vi har gitt tilbud til nr 1. Annonserer navn til skriftlig avtale er på plass. Oppstart slutten av august.

Ingen kommentarer

Etter møtet takket vedkommende som var innstilt som nr 1 ja til stillingen, ny instituttleder på IMA blir Einar Hjorthol.

**Sak 20/25 Forskertermin**

Hensikt: Orientering

Sak til orientering pga koronasituasjonen. Noen har måttet avbryte sitt opphold, og det er usikkerhet rundt de som skal reise i høst. Det er en del spørsmål knyttet til utlysning som har gått i vår om vi skal opprettholde denne. Konklusjonen er at denne skal opprettholdes og søknader vil bli behandlet, med noe lengre saksbehandlingstid. Det vil bli en gjennomgang av hvert enkelt tilfelle for de som skal på forskertermin i høst der det vil bli sett på muligheter for å reise, eller om det kan det fungere å utsette eller starte forskningsterminperioden i Norge. Her vil det bli gjort en individuell vurdering med hver enkelt søker. Dette må naturlig nok sees i sammenheng med innvilgning av nye, slik at kabalen går opp. Det er nok noen færre som kommer seg ut på forskertermin.

**Sak 20/26 Bruk av overtid coronaprosjektet**

Hensikt: Orientering

Vedlegg: Avtale mellom de sentrale partene i staten, korona mars 2020

Hovedtrekk:

På IKP er det produksjon av magnetiske nanopartikler for bruk i testverktøy for å påvise koronasmitte. Dette er et viktig bidrag i å gjenåpne Norge, og de produserer mer enn nok test-verktøy til å levere til Norge.

Det er 17 personer som jobber med to produksjonslinjer og en testlab, og dette er bygd opp ila kort tid. I oppbyggingsfasen har det vært jobbet mye. Nå har de blitt enige om kjøreregler, der det ikke skal være mer enn 30-timers arbeidsuke, og dette er det nå god kontroll på.

Ifm korona er det laget regler ved bruk av overtidsarbeid i samfunnskritisk arbeid. NTNU ble enige om at vi bruker ordinær avtale, men at den avtalen som ble laget ifm korona kan brukes i dette arbeidet dersom behov, og at det i oppstartsfasen ble brukt mer overtid enn det som er ønskelig. Det er planlagt med i prosjektet å forholde seg til den ordinære avtalen, og det er lite sannsynlig at de vil overstige bruk av overtid nå.

Ingen spesielle kommentarer til dette. Det er forståelig at det ble som det ble.

**Sak 20/27 Langtidsbudsjett og bemanningsplanarbeid**

Hensikt: Orientering om status og prosess

Vedlegg: Rammer for bemanningsplan 2021-2023

Det er gjort en ny beregning siden sist saken var oppe i LOSAM, og det er sett på egenfinansierte phd og post dok, og eksisterende bemanningsplan.

Instituttene har fått to ulike scenarioer de er bedt om å svare ut, en med reduksjon på 10 stillinger, og en med reduksjon på 14 stillinger. Dette er en netto økning 3 og 7 stillinger fremover i langtidsperioden, ift nye vedtatte stillinger. De står fritt om de velger å beholde planen for nye stillinger, eller om de tar kutt andre plasser, og på hvilke stillinger de gjennomfører kutt.

Det jobbes også med å se på synergier på tvers av institutt, blant annet knyttet til undervisning.

NV må fortsatt spare 6 mill i lønn per år, men det ser lysere ut nå enn sist gang vi snakket om dette i LOSAM. Dekan tror også at vi vil få nye fullfinansierte studieplasser, så det kan hende at de økonomiske forutsetningene endrer seg, og som kan hensyntas i bemanningsplanarbeidet.

Dette vedtas i fakultetsstyre i september.

Ingen kommentarer til dette.

**Eventuelt**

**Neste møte: 8. juni**